এ ঘটনায় দুটি চুম্বকের বোতাম পরস্পরকে আকর্ষণ করতে থাকে এবং নাসারন্ধ্রের প্রাচীর ন্যাজাল সেপ্টামে চাপ দিতে থাকে। ফলে এক পর্যায়ে ছেলেটির নাক দিয়ে রক্ত বের হতে থাকে এবং শ্বাস প্রক্রিয়া ব্যাহত হয়। তাকে দ্রুত ইমার্জেন্সি রুমে নিয়ে যাওয়া হয়। চুম্বকের বোতাম অপসারণ এবং নাকের ক্ষতিগ্রস্ত জায়গার চিকিৎসা করতে তার সার্জারির প্রয়োজন হয়। এই প্রতিবেদনটি গত জুলাই মাসে দ্য নিউ ইংল্যান্ড জার্নাল অব মেডিসিনে প্রকাশিত হয়। এরপর ঘটনাটি সামাজিক যোগাযোগ মাধ্যমে ভাইরাল হয়ে পড়ে।